PÖFFist osavõtt jäi, nagu öeldud, ülipõgusaks.  Kahel seansil käisin, mõlemal korral oli tehnikaga mingi kamm - kord viibis algus, kord andis tehnika loetud minutid enne filmi lõppu otsad (õnneks saadi film ikka taas käima). Nojah, see selleks. Igatahes sai uudishimu rahuldatud ja tõdetud, et Palahniuki "Lämbumisest" on tehtud suhteliselt rõõmsatooniline ja positiivne komöödia, mis oleks tundunud koguni selge jama, kui peaosatäitja Sam Rockwell poleks päästnud, mida päästa andis. Tüüp oli nii veenvalt düsfunktsionaalne ja närviline, et paljast peale  vaatamisest võisid silmalaud tõmblema hakata. Respekt, tõepoolest.